b'\n_START_ARTICLE_\nStreptococcus pneumoniae\n_START_SECTION_\nSukeliamos ligos\n_START_PARAGRAPH_\nKaip pagrindin\xc4\x97 plau\xc4\x8di\xc5\xb3 u\xc5\xbedegimo prie\xc5\xbeastis \xc5\xa1ios bakterijos buvo identifikuotos XIX a. pabaigoje. Neskaitant pavadinim\xc4\x85 atitinkan\xc4\x8di\xc5\xb3 lig\xc5\xb3, jos gali sukelti ir kitas, \xc4\xafskaitant \xc5\xabm\xc5\xb3 sinusit\xc4\x85, meningit\xc4\x85, osteomielit\xc4\x85, septin\xc4\xaf artrit\xc4\x85, endokardit\xc4\x85 ir kt._NEWLINE_Bakterijos gali b\xc5\xabti sveik\xc5\xb3 \xc5\xbemoni\xc5\xb3 nosiarykl\xc4\x97je (apie 5-10\xc2\xa0% vis\xc5\xb3 suaugusi\xc5\xb3j\xc5\xb3, 20-40\xc2\xa0% vaik\xc5\xb3), ypatingai aplinkose, kur \xc5\xbemon\xc4\x97s praleid\xc5\xbeia daug laiko arti vienas kito (gydymo palatose, kareivin\xc4\x97se). Bakterijos prikimba prie nosiarykl\xc4\x97s l\xc4\x85steli\xc5\xb3, infekcija atsiranda tik tada, kai bakterijos perne\xc5\xa1amos \xc4\xaf tam tikrus nosiarykl\xc4\x97s regionus (pvz., sinusus). Plau\xc4\x8di\xc5\xb3 u\xc5\xbedegimas prasideda, jei bakterijos patenka \xc4\xaf plau\xc4\x8dius ir n\xc4\x97ra sunaikinamos. D\xc4\x97l savo polisacharidin\xc4\x97s kapsul\xc4\x97s bakterijos atsparios fagocitozei, ir jeigu organizme n\xc4\x97ra atitinkam\xc5\xb3 antik\xc5\xabni\xc5\xb3, alveoli\xc5\xb3 makrofagai negali pilnai j\xc5\xb3 sunaikinti, d\xc4\x97l ko infekcija gali i\xc5\xa1plisti per krauj\xc4\x85._NEWLINE_S. pneumoniae sukeliamos ligos gydomos antibiotikais, profilaktikai naudojamos vakcinos.'